SL Uradni list Evropske unije L 336/83

IZVEDBENI SKLEP KOMISIJE

z dne 30. novembra 2012

o odobritvi letnih in večletnih programov ter finančnega prispevka Unije za izkoreninjenje, nadzor in spremljanje nekaterih živalskih bolezni in zoonoz, ki so jih države članice predložile za leto 2013

(notificirano pod dokumentarno številko C(2012) 8682)

(2012/761/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Pogodbe o pristopu Hrvaške, zlasti člena 3(4) (1) Pogodbe,

ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (2), zlasti člena 27(5) Odločbe,

ob upoštevanju naslednjega:

(1) Odločba 2009/470/ES določa postopke, ki urejajo finančni prispevek Unije za programe izkoreninjenja, nadzora in spremljanja živalskih bolezni in zoonoz.

(2) Poleg tega člen 27(1) Odločbe 2009/470/ES določa, da je treba uvesti finančni ukrep Unije za povrnitev izdatkov, ki so v državah članicah nastali s financiranjem nacionalnih programov za izkoreninjenje, nadzor in spremljanje živalskih bolezni in zoonoz iz Priloge I k navedeni odločbi.

(3) Odločba Sveta 2008/341/ES z dne 25. aprila 2008 o določitvi meril Skupnosti za nacionalne programe za izkoreninjenje, nadzor in spremljanje nekaterih živalskih bolezni in zoonoz (3) določa, da morajo programi, ki jih predložijo države članice, za odobritev v skladu s finančnimi ukrepi Unije izpolnjevati najmanj merila iz Priloge k navedeni odločbi.

(4) Uredba Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (4) določa letne programe držav članic za spremljanje transmisivnih spongiformnih encefalopatij (TSE) pri govedu, ovcah in kozah.

(5) Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence (5) tudi določa, da države članice izvajajo programe spremljanja za perutnino in divje ptice, da prispevajo k poznavanju nevarnosti divjih ptic v zvezi s katerim koli virusom influence aviarnega izvora pri pticah, med drugim na podlagi rednega posodabljanja ocen tveganja. Odobriti bi bilo treba tudi navedene letne programe za spremljanje in financiranje teh programov.

(6) Nekatere države članice so Komisiji predložile letne programe za izkoreninjenje, nadzor in spremljanje živalskih bolezni, programe pregledov za preprečevanje zoonoz ter letne programe spremljanja za izkoreninjenje in spremljanje nekaterih TSE, za katere želijo prejeti finančni prispevek Unije.

(7) Nekateri večletni programi za izkoreninjenje, nadzor in spremljanje živalskih bolezni, ki so jih države članice predložile za leto 2011 in leto 2012, so bili odobreni s Sklepom Komisije 2010/712/ES (6) in Izvedbenim sklepom Komisije 2011/807/ES (7).

(8) Nekatere države članice, ki so več let uspešno izvajale sofinancirane programe za izkoreninjenje stekline, na kopnem mejijo na tretje države, kjer je bolezen prisotna. Za dokončno izkoreninjenje stekline je treba izvesti nekatere dejavnosti cepljenja na ozemlju navedenih tretjih držav, ki mejijo na Unijo.

(9) Za zagotovitev, da vse države članice, v katerih se pojavlja okužba s steklino, brez prekinitve nadaljujejo z oralnim cepljenjem, predvidenim v njihovih programih, je treba na zahtevo zadevne države članice omogočiti izplačilo predplačila v višini 60 % najvišjega zneska, določenega za vsak program.

(10) Komisija je z veterinarskega in finančnega vidika ocenila letne programe, ki so jih predložile države članice, ter tretje in drugo leto večletnih programov, odobrenih za leti 2011 in 2012. Navedeni programi so skladni z ustrezno veterinarsko zakonodajo Unije in zlasti z merili iz Odločbe 2008/341/ES.

(11) Grčija in Italija sta zaradi posebnega epidemiološkega stanja in tehničnih težav, ki so preprečevale ustrezno izvajanje programa za izkoreninjenje bruceloze ovc in koz v Grčiji oziroma programa za nadzor in spremljanje afriške prašičje kuge v Italiji, Komisijo obvestili, da glede na trenutni finančni položaj potrebujeta dodatno podporo za pogodbeno osebje, da bi zagotovili pravilno izvajanje navedenih veterinarskih programov, ki jih sofinancira EU.

(12) Ukrepi, upravičeni do finančne podpore Unije, so opredeljeni v veljavnem izvedbenem sklepu Komisije. Vendar je Komisija v ustreznih primerih pisno obvestila države članice na omejitve upravičenosti nekaterih ukrepov glede najvišjega števila dejavnosti, ki se izvajajo, ali geografskega območja, ki ga zajemajo programi.

(13) Zaradi pomembnosti letnih in večletnih programov za doseganje ciljev Unije na področju zdravja živali in javnega zdravja ter obvezne uporabe programov za transmisivne spongiformne encefalopatije (TSE) in aviarno influenco v vseh državah članicah, je primerno, da se za povrnitev stroškov, nastalih v zadevnih državah članicah zaradi ukrepov iz tega sklepa, določi ustrezni najvišji prispevek Unije za vsak program.

(14) V skladu s členom 75 finančne uredbe in členom 90(1) izvedbenih pravil institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejmejo sklep o financiranju, ki določa bistvene elemente ukrepa, povezanega z izdatki.

(15) Preverjanje posameznih utemeljitev upravičenih stroškov ustvarja precejšnjo upravno obremenitev, vendar ne prispeva občutno k učinkovitejši rabi sredstev Unije ali preglednosti. Zato je primernejše, da se za vsak program po potrebi določi fiksni znesek finančnega prispevka Unije v višini, ki zagotavlja ustrezno kritje stroškov, nastalih z vrsto ukrepa. Finančni prispevek Unije, ki podpira zlasti opredeljene dejavnosti, kot so vzorčenje, testiranje in cepljenje, bi bilo zato treba določiti kot pavšalni znesek za povrnitev vseh stroškov, ki običajno nastanejo pri izvajanju dejavnosti ali pridobivanju ustreznih rezultatov testov.

(16) V skladu z Uredbo Sveta (ES) št. 1290/2005 z dne 21. junija 2005 o financiranju skupne kmetijske politike (8) je treba programe za izkoreninjenje in nadzor živalskih bolezni financirati v okviru Evropskega kmetijskega jamstvenega sklada. Za finančni nadzor je treba uporabiti člene 9, 36 in 37 navedene uredbe.

(17) Finančni prispevek Unije bi bilo treba odobriti pod pogojem, da so načrtovani ukrepi izvedeni učinkovito ter da pristojni organi zagotovijo vse potrebne informacije v rokih iz tega sklepa.

(18) Zaradi upravne učinkovitosti bi morali biti vsi izdatki, predloženi za finančni prispevek Unije, izraženi v eurih. V skladu z Uredbo (ES) št. 1290/2005 bi bilo treba za izdatke v valuti, ki ni euro, uporabiti zadnji menjalni tečaj, ki ga določi Evropska centralna banka pred prvim dnem v mesecu, v katerem zadevna država članica predloži zahtevek.

(19) Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

POGLAVJE I

LETNI PROGRAMI

Člen 1

Goveja bruceloza

1. Programi za izkoreninjenje goveje bruceloze, ki so jih predložile Španija, Italija, Portugalska in Združeno kraljestvo, se odobrijo za obdobje od 1. januarja 2013 do 31. decembra 2013.

Program za izkoreninjenje goveje bruceloze, ki ga je predložila Hrvaška, se odobri za obdobje od 1. julija 2013 do 31. decembra 2013.

2. Finančni prispevek Unije:

(a) se dodeli v obliki pavšalnega zneska za povrnitev vseh stroškov, ki nastanejo pri izvajanju naslednjih dejavnosti in/ali testov: (i) 0,5 EUR na domačo žival, ki se ji odvzame vzorec; (ii) 0,2 EUR na test rose bengal; (iii) 0,2 EUR na test SAT; (iv) 0,4 EUR na test vezave komplementa; (v) 0,5 EUR na test ELISA; (vi) 10 EUR na bakteriološki test; (vii) 1 EUR na posamezno cepljeno domačo žival;

(b) znaša 50 % stroškov, nastalih v posameznih državah članicah iz odstavka 1 in 2 zaradi nadomestil lastnikom za vrednost njihovih živali, zaklanih v skladu z navedenimi programi, in v povprečju ne presega 375 EUR na zaklano žival;

(c) ne presega naslednjih vrednosti: (i) 4 000 000 EUR za Španijo; (ii) 100 000 EUR za Hrvaško; (iii) 1 200 000 EUR za Italijo; (iv) 1 000 000 EUR za Portugalsko; (v) 1 100 000 EUR za Združeno kraljestvo.

Člen 2

Goveja tuberkuloza

1. Programi za izkoreninjenje goveje tuberkuloze, ki so jih predložile Irska, Španija, Italija, Portugalska in Združeno kraljestvo, se odobrijo za obdobje od 1. januarja 2013 do 31. decembra 2013.

Program za izkoreninjenje goveje tuberkuloza, ki ga je predložila Hrvaška, se odobri za obdobje od 1. julija 2013 do 31. decembra 2013.

2. Finančni prispevek Unije:

(a) se dodeli v obliki pavšalnega zneska za povrnitev vseh stroškov, ki nastanejo pri izvajanju naslednjih dejavnosti in/ali testov: (i) 0,5 EUR na domačo žival, ki se ji odvzame vzorec; (ii) 1,5 EUR na tuberkulinski test; (iii) 5 EUR na gama-interferonski test; (iv) 10 EUR na bakteriološki test;

(b) znaša 50 % stroškov, nastalih v posameznih državah članicah iz odstavka 1 in 2 zaradi nadomestil lastnikom za vrednost njihovih živali, zaklanih v skladu z navedenimi programi, in v povprečju ne presega 375 EUR na zaklano žival;

(c) ne presega naslednjih vrednosti: (i) 19 000 000 EUR za Irsko; (ii) 14 000 000 EUR za Španijo; (iii) 400 000 EUR za Hrvaško; (iv) 3 300 000 EUR za Italijo; (v) 2 600 000 EUR za Portugalsko; (vi) 31 800 000 EUR za Združeno kraljestvo.

Člen 3

Bruceloza ovc in koz

1. Programi za izkoreninjenje bruceloze ovac in koz, ki so jih predložile Grčija, Italija, Španija, Ciper in Portugalska, se odobrijo za obdobje od 1. januarja 2013 do 31. decembra 2013.

2. Finančni prispevek Unije, razen za Grčijo:

(a) se dodeli v obliki pavšalnega zneska za povrnitev vseh stroškov, ki nastanejo pri izvajanju naslednjih dejavnosti in/ali testov: (i) 0,5 EUR na domačo žival, ki se ji odvzame vzorec; (ii) 0,2 EUR na test rose bengal; (iii) 0,4 EUR na test vezave komplementa; (iv) 10 EUR na bakteriološki test; (v) 1 EUR na posamezno cepljeno domačo žival;

(b) znaša 50 % stroškov, nastalih v posameznih državah članicah iz odstavka 1 zaradi nadomestil lastnikom za vrednost njihovih živali, zaklanih v skladu z navedenimi programi, in v povprečju ne presega 50 EUR na zaklano žival;

(c) ne presega naslednjih vrednosti: (i) 7 500 000 EUR za Španijo; (ii) 3 500 000 EUR za Italijo; (iii) 180 000 EUR za Ciper; (iv) 2 000 000 EUR za Portugalsko.

3. Finančni prispevek Unije Grčiji:

(a) znaša 50 % stroškov, nastalih za: (i) nakup cepiv; (ii) stroške izvajanja laboratorijskih testov; (iii) plače pogodbenega osebja, zaposlenega izrecno za izvajanje ukrepov navedenega programa, razen za izvajanje laboratorijskih testov; (iv) nadomestilo, ki se izplača lastnikom za vrednost njihovih živali, zaklanih v skladu z navedenim programom, ter

(b) ne presega 4 000 000 EUR.

4. Najvišji znesek stroškov, ki se povrne Grčiji za program iz odstavka 1, povprečno ne presega:

(i) 0,2 EUR na test rose bengal;

(ii) 0,4 EUR na test vezave komplementa;

(iii) 10 EUR na bakteriološki test;

(iv) 1 EUR na odmerek za nakup cepiva;

(v) 50 EUR na zaklano žival.

Člen 4

Bolezen modrikastega jezika na endemičnih območjih ali območjih visokega tveganja

1. Programi za izkoreninjenje in spremljanje bolezni modrikastega jezika, ki so jih predložile Belgija, Bolgarija, Češka, Nemčija, Irska, Grčija, Španija, Italija, Latvija, Litva, Luksemburg, Madžarska, Malta, Nizozemska, Avstrija, Poljska, Portugalska, Romunija, Slovenija, Slovaška in Finska, se odobrijo za obdobje od 1. januarja 2013 do 31. decembra 2013.

2. Finančni prispevek Unije:

(a) se dodeli v obliki pavšalnega zneska za povrnitev vseh stroškov, ki nastanejo pri izvajanju naslednjih dejavnosti in/ali testov: (i) 0,5 EUR na domačo žival, ki se ji odvzame vzorec; (ii) 1 EUR na posamezno cepljeno domačo žival. (iii) 2 EUR na test ELISA; (iv) 10 EUR na test PCR; (v) 10 EUR na virološki test;

(b) ne presega naslednjih vrednosti: (i) 25 000 EUR za Belgijo; (ii) 11 000 EUR za Bolgarijo; (iii) 10 000 EUR za Češko; (iv) 100 000 EUR za Nemčijo; (v) 10 000 EUR za Irsko; (vi) 100 000 EUR za Grčijo; (vii) 40 000 EUR za Španijo; (viii) 650 000 EUR za Italijo; (ix) 10 000 EUR za Latvijo; (x) 10 000 EUR za Litvo; (xi) 10 000 EUR za Luksemburg; (xii) 10 000 EUR za Madžarsko; (xiii) 10 000 EUR za Malto; (xiv) 10 000 EUR za Nizozemsko; (xv) 10 000 EUR za Avstrijo; (xvi) 50 000 EUR za Poljsko; (xvii) 300 000 EUR za Portugalsko; (xviii) 140 000 EUR za Romunijo; (xix) 25 000 EUR za Slovenijo; (xx) 40 000 EUR za Slovaško; (xxi) 10 000 EUR za Finsko.

Člen 5

Salmoneloza (zoonotska salmonela) v matičnih jatah, jatah nesnicah in jatah brojlerjev Gallus gallus ter v jatah puranov (Meleagris gallopavo)

1. Programi za nadzor nekaterih zoonotskih salmonel v matičnih jatah, jatah nesnicah in jatah brojlerjev Gallus gallus ter v jatah puranov (Meleagris gallopavo), ki so jih predložile Belgija, Bolgarija, Češka, Danska, Nemčija, Estonija, Irska, Grčija, Španija, Francija, Italija, Ciper, Latvija, Luksemburg, Madžarska, Malta, Nizozemska, Avstrija, Poljska, Portugalska, Romunija, Slovenija, Slovaška in Združeno kraljestvo, se odobrijo za obdobje od 1. januarja 2013 do 31. decembra 2013.

Program za nadzor nekaterih zoonotskih salmonel v matičnih jatah, jatah nesnicah in jatah brojlerjev Gallus gallus ter v jatah puranov (Meleagris gallopavo), ki ga je predložila Hrvaška, se odobri za obdobje od 1. julija 2013 do 31. decembra 2013.

2. Finančni prispevek Unije:

(a) se dodeli v obliki pavšalnega zneska za povrnitev vseh stroškov, ki nastanejo pri izvajanju naslednjih dejavnosti in/ali testov: (i) 0,5 EUR na odvzet uradni vzorec; (ii) 7 EUR na bakteriološki test (gojenje/izolacija); (iii) 15 EUR na test za serotipizacijo relevantnih izolatov Salmonelle spp.; (iv) 5 EUR na bakteriološki test za potrditev učinkovitosti razkuževanja kokošnjakov po depopulaciji jate, pozitivne na salmonelo; (v) 3 EUR na test za odkrivanje protimikrobnih sredstev ali zaviralnega učinka na bakterijsko rast v tkivih ptic iz jat, testiranih na salmonelo; (vi) 0,02 EUR za nakup odmerkov cepiva;

(b) znaša 50 % stroškov, nastalih v posameznih državah članicah zaradi nadomestil, ki se izplačajo lastnikom za vrednost: — izločenih matičnih ptic in ptic nesnic Gallus gallus, — izločenih matičnih puranov Meleagris gallopavo, — uničenih jajc iz odstavka (d);

(c) ne presega naslednjih vrednosti: (i) 1 000 000 EUR za Belgijo; (ii) 25 000 EUR za Bolgarijo; (iii) 1 400 000 EUR za Češko; (iv) 150 000 EUR za Dansko; (v) 900 000 EUR za Nemčijo; (vi) 25 000 EUR za Estonijo; (vii) 480 000 EUR za Irsko; (viii) 500 000 EUR za Grčijo; (ix) 1 200 000 EUR za Španijo; (x) 1 250 000 EUR za Francijo; (xi) 200 000 EUR za Hrvaško; (xii) 1 000 000 EUR za Italijo; (xiii) 60 000 EUR za Ciper; (xiv) 290 000 EUR za Latvijo; (xv) 25 000 EUR za Luksemburg; (xvi) 950 000 EUR za Madžarsko; (xvii) 50 000 EUR za Malto; (xviii) 2 400 000 EUR za Nizozemsko; (xix) 700 000 EUR za Avstrijo; (xx) 2 700 000 EUR za Poljsko; (xxi) 25 000 EUR za Portugalsko; (xxii) 620 000 EUR za Romunijo; (xxiii) 60 000 EUR za Slovenijo; (xxiv) 450 000 EUR za Slovaško; (xxv) 60 000 EUR za Združeno Kraljestvo.

(d) najvišji znesek stroškov, ki se povrne državam članicam za program iz odstavka 1, povprečno ne presega: (i) : izločene starševske matične ptice Gallus gallus : 4 EUR na ptico; (ii) : izločene gojene ptice nesnice Gallus gallus : 2,20 EUR na ptico; (iii) : izločenega starševskega matičnega purana Meleagris gallopavo : 12 EUR na ptico; (iv) : valilnih jajc starševske matične ptice Gallus gallus : 0,20 EUR na uničeno valilno jajce; (v) : konzumna jajca ptice Gallus gallus : 0,04 EUR na uničeno konzumno jajce; (vi) : valilna jajca starševske matične ptice Meleagris gallopavo : 0,40 EUR na uničeno valilno jajce;

Člen 6

Klasična prašičja kuga

1. Programi za nadzor in spremljanje klasične prašičje kuge, ki so jih predložile Bolgarija, Nemčija, Madžarska, Romunija, Slovenija in Slovaška, se odobrijo za obdobje od 1. januarja 2013 do 31. decembra 2013.

Program za nadzor in spremljanje klasične prašičje kuge, ki ga je predložila Hrvaška, se odobri za obdobje od 1. julija 2013 do 31. decembra 2013.

2. Finančni prispevek Unije:

(a) se dodeli v obliki pavšalnega zneska za povrnitev vseh stroškov, ki nastanejo pri izvajanju naslednjih dejavnosti in/ali testov: (i) 0,5 EUR na domačega prašiča, zajetega v vzorec; (ii) 5 EUR na divjega prašiča, zajetega v vzorec; (iii) 1 EUR na vabo/odmerek cepiva; (iv) 2 EUR na test ELISA; (v) 10 EUR na test PCR; (vi) 10 EUR na virološki test;

(b) ne presega naslednjih vrednosti: (i) 200 000 EUR za Bolgarijo; (ii) 810 000 EUR za Nemčijo; (iii) 100 000 EUR za Hrvaško; (iv) 50 000 EUR za Madžarsko; (v) 1 000 000 EUR za Romunijo; (vi) 25 000 EUR za Slovenijo; (vii) 400 000 EUR za Slovaško.

Člen 7

Afriška prašičja kuga

1. Program za nadzor in spremljanje afriške prašičje kuge, ki ga je predložila Italija, se odobri za obdobje od 1. januarja 2013 do 31. decembra 2013.

2. Finančni prispevek Unije:

(a) znaša 50 % stroškov Italije, nastalih za: (i) stroške izvajanja laboratorijskih testov; (ii) plače pogodbenega osebja, zaposlenega izrecno za izvajanje ukrepov navedenega programa, razen za izvajanje laboratorijskih testov;

(b) ne presega 1 400 000 EUR.

3. Najvišji znesek stroškov, ki se povrne Italiji, povprečno ne presega:

(i) 2 EUR na test ELISA;

(ii) 10 EUR na test PCR;

(iii) 10 EUR na virološki test;

Člen 8

Vezikularna bolezen prašičev

1. Program za izkoreninjenje vezikularne bolezni prašičev, ki ga je predložila Italija, se odobri za obdobje od 1. januarja 2013 do 31. decembra 2013.

2. Finančni prispevek Unije:

(a) se dodeli v obliki pavšalnega zneska za povrnitev vseh stroškov, ki nastanejo pri izvajanju naslednjih dejavnosti in/ali testov: (i) 0,5 EUR na domačega prašiča, zajetega v vzorec; (ii) 2 EUR na test ELISA; (iii) 4 EUR na seronevtralizacijski test; (iv) 10 EUR na test PCR; (v) 10 EUR na virološki test;

(b) ne presega 900 000 EUR.

Člen 9

Aviarna influenca pri perutnini in divjih pticah

1. Programi za spremljanje aviarne influence pri perutnini in divjih pticah, ki so jih predložile Belgija, Bolgarija, Češka, Danska, Nemčija, Irska, Grčija, Španija, Francija, Italija, Ciper, Latvija, Litva, Luksemburg, Madžarska, Malta, Nizozemska, Avstrija, Poljska, Portugalska, Romunija, Slovenija, Slovaška, Finska, Švedska in Združeno kraljestvo, se odobrijo za obdobje od 1. januarja 2013 do 31. decembra 2013.

Program za spremljanje aviarne influence, ki ga je predložila Hrvaška, se odobri za obdobje od 1. julija 2013 do 31. decembra 2013.

2. Finančni prispevek Unije:

(a) se dodeli v obliki pavšalnega zneska za povrnitev vseh stroškov, ki nastanejo pri izvajanju naslednjih dejavnosti in/ali testov: (i) 0,5 EUR na vzorec iz jate perutnine; (ii) 5 EUR na divjo ptico, ki se ji odvzame vzorec v okviru pasivnega nadzora; (iii) 1 EUR na test ELISA; (iv) 1 EUR na imunodifuzijski test v agar gelu;

(b) znaša 50 % stroškov, nastalih v posameznih državah članicah za stroške izvajanja laboratorijskih testov, razen tistih iz točke (a), ter

(c) ne presega naslednjih vrednosti: (i) 30 000 EUR za Belgijo; (ii) 25 000 EUR za Bolgarijo; (iii) 25 000 EUR za Češko; (iv) 50 000 EUR za Dansko; (v) 50 000 EUR za Nemčijo; (vi) 70 000 EUR za Irsko; (vii) 25 000 EUR za Grčijo; (viii) 90 000 EUR za Španijo; (ix) 120 000 EUR za Francijo; (x) 40 000 EUR za Hrvaško; (xi) 1 000 000 EUR za Italijo; (xii) 25 000 EUR za Ciper; (xiii) 25 000 EUR za Latvijo; (xiv) 25 000 EUR za Litvo; (xv) 25 000 EUR za Luksemburg; (xvi) 130 000 EUR za Madžarsko; (xvii) 25 000 EUR za Malto; (xviii) 170 000 EUR za Nizozemsko; (xix) 30 000 EUR za Avstrijo; (xx) 100 000 EUR za Poljsko; (xxi) 25 000 EUR za Portugalsko; (xxii) 350 000 EUR za Romunijo; (xxiii) 35 000 EUR za Slovenijo; (xxiv) 25 000 EUR za Slovaško; (xxv) 25 000 EUR za Finsko; (xxvi) 30 000 EUR za Švedsko; (xxvii) 110 000 EUR za Združeno kraljestvo.

3. Najvišji znesek stroškov, ki se povrne državam članicam za teste iz programa, povprečno ne presega:

(a) : za test HI za H5/H7 : 12 EUR na test; (b) : za test izolacije virusa : 40 EUR na test; (c) : za test PCR : 20 EUR na test.

Člen 10

Transmisivne spongiformne encefalopatije (TSE), goveja spongiformna encefalopatija (BSE) in praskavec

1. Programi za spremljanje transmisivnih spongiformnih encefalopatij (TSE) ter izkoreninjenje goveje spongiformne encefalopatije (BSE) in praskavca, ki so jih predložile Belgija, Bolgarija, Češka, Danska, Nemčija, Estonija, Irska, Grčija, Španija, Francija, Italija, Ciper, Latvija, Litva, Luksemburg, Madžarska, Malta, Nizozemska, Avstrija, Poljska, Portugalska, Romunija, Slovenija, Slovaška, Finska, Švedska in Združeno kraljestvo, se odobrijo za obdobje od 1. januarja 2013 do 31. decembra 2013.

Program za spremljanje transmisivnih spongiformnih encefalopatij (TSE) ter izkoreninjenje goveje spongiformne encefalopatije (BSE) in praskavca, ki ga je predložila Hrvaška, se odobri za obdobje od 1. julija 2013 do 31. decembra 2013.

2. Finančni prispevek Unije:

(a) se dodeli v obliki pavšalnega zneska v višini: (i) 8,5 EUR na test za povrnitev vseh stroškov, ki nastanejo pri izvajanju hitrih testov za izpolnitev zahtev iz odstavka 2 člena 12 ter dela I poglavja A Priloge III k Uredbi (ES) št. 999/2001 ali se uporabijo kot potrditveni testi v skladu s Prilogo X poglavja C iste uredbe; (ii) 15 EUR na test za povrnitev vseh stroškov, ki nastanejo pri izvajanju hitrih testov za izpolnitev zahtev iz odstavka 2 člena 12, točk 1 do 5 dela II poglavja A Priloge III in Priloge VII k Uredbi (ES) št. 999/2001; (iii) 4 EUR na test za povrnitev vseh stroškov, ki nastanejo pri izvajanju testa genotipizacije; (iv) 120 EUR na test za povrnitev vseh stroškov, ki nastanejo pri izvajanju primarnih molekularnih ločevalnih testov iz točke 3(2)(c)(i) poglavja C Priloge X k Uredbi (ES) št. 999/2001, in (v) 25 EUR na test za povrnitev vseh stroškov, ki nastanejo pri izvajanju potrditvenih testov razen hitrih testov, kakor so opredeljeni v poglavju C Priloge X k Uredbi (ES) št. 999/2001;

(b) znaša 50 % stroškov, nastalih v posameznih državah članicah zaradi nadomestil, ki se izplačajo lastnikom za vrednost njihovih živali: (i) izločenih in uničenih v skladu s programi izkoreninjenja BSE in praskavca; (ii) obvezno zaklanih v skladu s točko 2.3(d) poglavja A Priloge VII k Uredbi (ES) št. 999/2001;

(c) ne presega naslednjih vrednosti: (i) 1 270 000 EUR za Belgijo; (ii) 270 000 EUR za Bolgarijo; (iii) 580 000 EUR za Češko; (iv) 730 000 EUR za Dansko; (v) 6 260 000 EUR za Nemčijo; (vi) 100 000 EUR za Estonijo; (vii) 2 900 000 EUR za Irsko; (viii) 1 700 000 EUR za Grčijo; (ix) 4 300 000 EUR za Španijo; (x) 12 600 000 EUR za Francijo; (xi) 4 800 000 EUR za Italijo; (xii) 230 000 EUR za Hrvaško; (xiii) 1 900 000 EUR za Ciper; (xiv) 220 000 EUR za Latvijo; (xv) 420 000 EUR za Litvo; (xvi) 80 000 EUR za Luksemburg; (xvii) 850 000 EUR za Madžarsko; (xviii) 25 000 EUR za Malto; (xix) 2 200 000 EUR za Nizozemsko; (xx) 1 080 000 EUR za Avstrijo; (xxi) 2 600 000 EUR za Poljsko; (xxii) 1 100 000 EUR za Portugalsko; (xxiii) 1 200 000 EUR za Romunijo; (xxiv) 200 000 EUR za Slovenijo; (xxv) 250 000 EUR za Slovaško; (xxvi) 370 000 EUR za Finsko; (xxvii) 500 000 EUR za Švedsko; (xxviii) 5 100 000 EUR za Združeno kraljestvo.

3. Najvišji znesek stroškov, ki se povrne državam članicam za programe iz odstavka 1, povprečno ne presega:

(a) : za izločeno in uničeno govedo : 500 EUR na žival; (b) : za izločene in uničene ovce ali koze : 70 EUR na žival; (c) : za zaklane ovce ali koze : 50 EUR na žival.

Člen 11

Steklina

1. Programi za izkoreninjenje stekline, ki so jih predložile Bolgarija, Grčija, Estonija, Italija, Litva, Madžarska, Poljska, Romunija, Slovenija in Slovaška, se odobrijo za obdobje od 1. januarja 2013 do 31. decembra 2013.

2. Finančni prispevek Unije:

(a) vključuje pavšalni znesek v višini 5 EUR na divjo žival, ki se ji odvzame vzorec;

(b) znaša 75 % stroškov, nastalih v posameznih državah članicah iz odstavka 1 za: (i) izvajanje laboratorijskih testov za odkrivanje antigena stekline ali protiteles proti steklini; (ii) izolacijo in karakterizacijo virusa stekline; (iii) odkrivanje biomarkerja in titracijo vab s cepivom; (iv) nakup in distribucijo oralnega cepiva in vab; (v) nakup parenteralnih cepiv in cepljenje pašnih živali;

(c) znaša 75 % stroškov, nastalih v Grčiji za plače pogodbenega osebja, zaposlenega izrecno za laboratorijsko delo v okviru navedenega programa, ter

(d) ne presega naslednjih vrednosti: (i) 1 540 000 EUR za Bolgarijo; (ii) 1 000 000 EUR za Grčijo; (iii) 620 000 EUR za Estonijo; (iv) 200 000 EUR za Italijo; (v) 3 150 000 EUR za Litvo; (vi) 1 620 000 EUR za Madžarsko; (vii) 6 560 000 EUR za Poljsko; (viii) 6 000 000 EUR za Romunijo; (ix) 800 000 EUR za Slovenijo; (x) 400 000 EUR za Slovaško.

3. Najvišji znesek stroškov, ki se povrne državam članicam za programe iz odstavka 1, povprečno ne presega:

(a) : za serološki test : 12 EUR na test; (b) : za test ugotavljanja tetraciklina v kosti : 12 EUR na test; (c) : za imunofluorescenčni test (IFT) : 18 EUR na test; (d) : za nakup oralnega cepiva in vab : 0,60 EUR na odmerek; (e) : za distribucijo oralnega cepiva in vab : 0,35 EUR na odmerek.

4. Ne glede na točki (a) in (b) odstavka 2 ter odstavek 3 je za del litovskega in poljskega programa, ki bo izveden zunaj ozemlja teh držav članic, finančni prispevek Unije:

(a) odobren le za stroške nakupa in distribucije oralnega cepiva in vab;

(b) 100 % ter

(c) ne presega: (i) 1 260 000 EUR za Litvo; (ii) 1 260 000 EUR za Poljsko.

5. Najvišji znesek stroškov, ki se povrne za stroške iz odstavka 4, povprečno ne presega 0,95 EUR na odmerek za nakup in distribucijo oralnega cepiva in vab.

POGLAVJE II

VEČLETNI PROGRAMI

Člen 12

Steklina

1. Drugo leto večletnega programa za izkoreninjenje stekline, ki ga je predložila Finska, se odobri za obdobje od 1. januarja 2013 do 31. decembra 2013.

2. Tretje leto večletnega programa za izkoreninjenje stekline, ki ga je predložila Latvija, se odobri za obdobje od 1. januarja 2013 do 31. decembra 2013.

3. Finančni prispevek Unije:

(a) vključuje pavšalni znesek v višini 5 EUR na divjo žival, ki se ji odvzame vzorec;

(b) znaša 75 % stroškov, nastalih v posameznih državah članicah iz odstavkov 1 in 2 za: (i) izvajanje laboratorijskih testov za odkrivanje antigena stekline ali protiteles proti steklini; (ii) izolacijo in karakterizacijo virusa stekline; (iii) odkrivanje biomarkerja in titracijo vab s cepivom; (iv) nakup in distribucijo oralnega cepiva in vab; (v) nakup parenteralnih cepiv in cepljenje pašnih živali, ter

(c) za leto 2013 ne presega naslednjih vrednosti: (i) 1 670 000 EUR za Latvijo; (ii) 400 000 EUR za Finsko.

4. Najvišji znesek stroškov, ki se povrne državam članicam za programe iz odstavka 1, povprečno ne presega:

(a) : za serološki test : 12 EUR na test; (b) : za test ugotavljanja tetraciklina v kosti : 12 EUR na test; (c) : za imunofluorescenčni test (IFT) : 18 EUR na test; (d) : za nakup oralnega cepiva in vab : 0,60 EUR na odmerek; (e) : za distribucijo oralnega cepiva in vab : 0,35 EUR na odmerek.

5. Ne glede na točki (a) in (b) odstavka 3 ter odstavek 4 je za del latvijskega in finskega večletnega programa, ki bo izveden zunaj ozemlja teh držav članic, finančni prispevek Unije:

(a) odobren le za stroške nakupa in distribucije oralnega cepiva in vab;

(b) 100 % ter

(c) za leto 2013 ne presega: (i) 600 000 EUR za Latvijo; (ii) 100 000 EUR za Finsko.

6. Najvišji znesek stroškov, ki se povrne za stroške iz odstavka 5, povprečno ne presega 0,95 EUR na odmerek za nakup in distribucijo oralnega cepiva in vab.

POGLAVJE III

Člen 13

Upravičeni izdatki

1. Brez poseganja v zgornje meje finančnih prispevkov Unije iz členov 1 do 12 so upravičeni izdatki, zajeti v ukrepih iz navedenih členov, omejeni na izdatke iz Priloge.

2. Do sofinanciranja s finančnim prispevkom Unije so upravičeni samo stroški, ki nastanejo pri izvajanju letnih ali večletnih programov iz členov 1 do 12 in se plačajo pred oddajo končnega poročila držav članic.

3. Za prejetje celotnega pavšalnega zneska iz členov 1 do 12 države članice potrdijo, da so plačale vse stroške, nastale pri izvajanju dejavnosti ali testa, in da nobenih stroškov ni krila tretja stran, razen pristojnega organa. Če je del stroškov krila tretja stran, države članice navedejo odstotek ali delež celotnih stroškov, ki jih je krila navedena tretja stran. Pavšalni delež se ustrezno zmanjša.

4. Ne glede na določbe iz odstavka 2 Komisija na zahtevo zadevne države članice izplača predplačilo v višini 60 % določenega najvišjega zneska za stroške iz členov 11 in 12 v treh mesecih po prejetju zahteve.

POGLAVJE IV

SPLOŠNE IN KONČNE DOLOČBE

Člen 14

1. Nadomestilo, ki se izplača lastnikom za izločene ali zaklane živali in uničene proizvode, se odobri v 90 dneh po:

(a) zakolu ali izločitvi živali;

(b) uničenju proizvodov ali

(c) predložitvi izpolnjenega zahtevka s strani lastnika.

2. Za izplačila nadomestil po 90-dnevnem roku iz odstavka 1 tega člena se uporablja člen 9(1), (2) in (3) Uredbe Komisije (ES) št. 883/2006 (9).

Člen 15

1. Izdatki, ki jih države članice predložijo za finančni prispevek Unije, so izraženi v eurih ter izključujejo davek na dodano vrednost in vse druge davke.

2. Kadar so izdatki države članice izraženi v valuti, ki ni euro, zadevna država članica to valuto preračuna v eure, pri čemer uporabi zadnji menjalni tečaj, ki ga določi Evropska centralna banka pred prvim dnem v mesecu, v katerem zadevna država članica predloži zahtevek.

Člen 16

1. Finančni prispevek Unije za letne in večletne programe iz členov 1 do 12 (v nadaljnjem besedilu: programe) se odobri, če zadevne države članice:

(a) izvedejo programe v skladu z ustreznimi določbami zakonodaje Unije, vključno s pravili o konkurenci in oddaji javnih naročil;

(b) najpozneje do 1. januarja 2013 uveljavijo zakone in druge predpise, potrebne za izvajanje programov;

(c) Komisiji v skladu s členom 27(7)(a) Odločbe 2009/470/ES najpozneje do 31. julija 2013 pošljejo vmesna tehnična in finančna poročila za programe za obdobje od 1. januarja 2013 do 30. junija 2013;

(d) samo za programe iz člena 8 poročajo Komisiji o pozitivnih in negativnih rezultatih preiskav, ugotovljenih med spremljanjem perutnine in divjih ptic, prek spletnega sistema Komisije vsakih šest mesecev v skladu s členom 4 Sklepa Komisije 2010/367/EU (10);

(e) za programe v skladu s členom 27(7)(b) Odločbe 2009/470/ES pošljejo Komisiji najpozneje do 30. aprila 2014 letno podrobno tehnično poročilo o tehnični izvedbi zadevnega programa z dokazili za utemeljitev stroškov, ki jih je plačala država članica, in rezultati, ugotovljenimi v obdobju od 1. januarja 2013 do 31. decembra 2013;

(f) učinkovito izvajajo programe;

(g) ne predložijo nadaljnjih zahtevkov za druge prispevke Unije za navedene ukrepe in takih zahtevkov niso predložile predhodno.

2. Če država članica ne deluje v skladu z odstavkom 1, Komisija lahko zmanjša finančni prispevek Unije ob upoštevanju narave in resnosti kršitve ter finančne izgube Unije.

Člen 17

Ta sklep je odločitev o financiranju v smislu člena 75 finančne uredbe.

Člen 18

Ta sklep se uporablja od 1. januarja 2013. Vendar za Republiko Hrvaško ta sklep začne veljati pod pogojem in z dnem začetka veljavnosti Pogodbe o pristopu Republike Hrvaške.

Člen 19

Ta sklep je naslovljen na države članice.

V Bruslju, 30. novembra 2012 Za Komisijo Tonio BORG Član Komisije

(1) UL L 112, 24.4.2012, str. 10.

(2) UL L 155, 18.6.2009, str. 30.

(3) UL L 115, 29.4.2008, str. 44.

(4) UL L 147, 31.5.2001, str. 1.

(5) UL L 10, 14.1.2006, str. 16.

(6) UL L 309, 25.11.2010, str. 18.

(7) UL L 322, 6.12.2011, str. 11.

(8) UL L 209, 11.8.2005, str. 1.

(9) UL L 171, 23.6.2006, str. 1.

(10) UL L 166, 1.7.2010, str. 22.